**การฟังเสียงไซเรนเตือนภัยจากปริมาณน้ำฝนที่มีฝนตกมากในพื้นที่**

**องค์การบริหารส่วนตำบลทอนหงส์ อำเภอพรหมคีรี จังหวัดนครศรีธรรมราช**

เมื่อสถานการณ์ฝนที่ตกในพื้นที่มีปริมาณน้ำฝนมากกว่า ๖๐ มิลลิเมตรต่อวัน

 ให้แจ้ง สมาชิกอบต./ผู้ใหญ่บ้าน/กำนัน/คณะกรรมการหมู่บ้าน/ผู้นำชุมชน เพื่อเตือนประชาชนล่วงหน้า ถึงสถานการณ์ปริมาณน้ำฝนที่มีฝนตกมากในพื้นที่

๑.เสียงสัญญาณไซเรนยาว ๑ ครั้ง

 หมายถึงปริมาณน้ำฝนที่ฝนตกในพื้นที่มากกว่า ๙๐ มิลลิเมตรต่อวัน

ให้แจ้งผู้อยู่อาศัยบริเวณใกล้น้ำตก/คลอง/ห้วย/ลำธาร เตรียมตัวรับสถานการณ์น้ำป่าไหลหลากดินโคลนถล่ม

๒.เสียงสัญญาณไซเรนยาว ๒ ครั้งดังติดต่อกัน

 หมายถึงปริมาณน้ำฝนที่ฝนตกในพื้นที่มากกว่า ๑๐๐ มิลลิเมตรต่อวัน

ให้จัดเวรยามเฝ้าระวังและแจ้งหน่วยปฏิบัติการกู้ชีพกู้ภัยเตรียมพร้อมเผชิญเหตุ

๓.เสียงสัญญาณไซเรนยาว ๓ ครั้งดังติดต่อกัน

 หมายถึงปริมาณน้ำฝนที่ฝนตกในพื้นที่มากกว่า ๑๕๐ มิลลิเมตรต่อวัน

ให้ผู้นำชุมชนตัดสินใจสั่งการอพยพเคลื่อนย้ายประชาชนออกจากพื้นที่เสี่ยงภัยน้ำป่าไหลหลากและดินโคลนถล่มไปยังจุดปลอดภัยของหมู่บ้าน

**หมายเหตุ** สังเกตุลำห้วยหรือลำคลองที่ไหลลงสู่ชุมชนหรือหมู่บ้านถ้ามีน้ำไหลแรงและมีสีขุ่นเหมือนสีดินบนภูเขา หรือมีเสียงดังผิดปกติ เช่น มีเสียงก้อนหินขนาดใหญ่หล่นจากภูเขาให้แจ้งเตือนประชาชนเพื่อเตรียมการอพยพ

ข้อมูลจากหนังสือคู่มือปฏิบัติงานอาสาสมัครเตือนภัย “มิสเตอร์เตือนภัย”สำนักส่งเสริมการป้องกัน สาธารณภัย กรมป้องกันและบรรเทาสาธารณภัย กระทรวงมหาดไทย